ອົງການ FBI ເປີດການກວດສອບສວນ ເລື້ອງອີເມລ ຂອງທ່ານນາງ Clinton ອີກຄັ້ງ
ອົງການ FBI ຫາກໍສົ່ງຈົດໝາຍສະບັບໜຶ່ງ ໄປຫາລັດຖະສະພາ ເພື່ອແຈ້ງໃຫ້ພວກເພິ່ນຮູ້ວ່າ ຕົນໄດ້ຄົ້ນພົບ ອີເມລໃໝ່ຫຼາຍສະບັບ.
ການໂຄສະນາຫາສຽງເລືອກຕັ້ງປະທານາທິບໍດີ ສະຫະລັດ ໄດ້ຖືກສັ່ນ ສະເທືອນດ້ວຍ  ເມື່ອອົງການ FBI ໄດ້ແຈ້ງໄປໃຫ້ບັນ ດາສະມາຊິກລັດຖະສະພາຊາບວ່າ ຕົນກຳລັງຈະເປີດຄືນ ການກວດສອບ ກ່ຽວກັບ ການ ໃຊ້ອີເມລສ່ວນຕົວຂອງທ່ານນາງ Hillary Clinton ໃນເວລາ ທີ່ທ່ານນາງຍັງເປັນລັດຖະ ມົນຕີກະຊວງການຕ່າງປະເທດຢູ່ນັ້ນ ຂ່າວດັ່ງກ່າວໄດ້ຮົ່ວອອກມາ ດ້ວຍເວລາຍັງເຫຼືອ ພຽງໜຶ່ງສັບປະດາ ກ່ອນພວກຜູ້ລົງຄະ ແນນສຽງຈະເລືອກເອົາປະທານາທິບໍດີຄົນຕໍ່ໄປ ໃນວັນທີ 8 ພະຈິກນີ້ ນັກຂ່າວແຫ່ງຊາດຂອງວີໂອເອ Jim Malone ມີລາຍງານ ກ່ຽວກັບ ເລື້ອງນີ້ເພີ່ມຕື່ມ ຈາກນະຄອນຫຼວງວໍຊິງຕັນ ເຊິ່ງ ພຸດທະສອນ ດວງພູມີ ຈະນຳລາຍລະ ອຽດມາສະເໜີທ່ານ ຂ່າວຄາວທີ່ວ່າຕຳຫຼວດສັນຕິບານ FBI ໄດ້ຊອກຫາໃນຂໍ້ມູນໃໝ່ໃນການກວດສອບອີເມລ ກ່ຽວກັບທ່ານນາງ Hillary Clinton ໄດ້ເກີດຂຶ້ນໃນຂະນະທີ່ທ່ານນາງໄດ້ເດີນທາງຮອດ ລັດ Iowa ເພື່ອການຊຸມນຸມໂຄສະນາຫາສຽງອີກຄັ້ງນຶ່ງ ອົງການ FBI ໄດ້ກ່າວຕໍ່ບັນດາສະມາຊິກຂອງລັດຖະສະພາວ່າ ຕອນນີ້ພວກເຂົາເຈົ້າກຳ ລັງປະເມີນຜົນພວກເມລທີ່ໄດ້ຖືກຄົ້ນພົບໃໝ່, ເປັນເອກະສານທີ່ໄດ້ລາຍງານວ່າ ຖືກຄົ້ນ ພົບໃນການເຊື່ອມຕໍ່ກັບການສືບສວນສອບສວນຕ່າງຫາກ ໃນການກ່າວຫາ ທີ່ກ່ຽວພັນກັບອະດີດສະມາຊິກສະພາຕໍ່າພັກເດໂມແຄຣັດ ທ່ານ Anthony Weiner ທ່ານ Weiner ເປັນສາມີ ທີ່ແຍກທາງກັບ ທ່ານນາງ Huma Abedin, ຜູ້ຊ່ວຍເຫຼືອລະດັບ ສູງຂອງທ່ານນາງ Clinton ຄູ່ແຂ່ງຂັນຂອງທ່ານນາງ Clinton ຈາກພັກຣີພັບບລີກັນ ທ່ານ Donald Trump ໄດ້ໃຫ້ ຄວາມສົນໃຈ ກ່ຽວກັບ ຂ່າວດັ່ງກ່າວໃນການຊຸມນຸມຫາສຽງໃນລັດ New Hampshire ຊຶ່ງທ່ານ ກ່າວວ່າ ເມື່ອຍ້ອນກັບຄືນໄປຫາເດືອນກໍລະກົດ, ຜູ້ອຳນວຍການອົງການ FBI ທ່ານ James Comey ໄດ້ສະຫຼຸບວ່າການໃຊ້ອີເມລສ່ວນຕົວຂອງທ່ານນາງ Clinton ແມ່ນເປັນເລື້ອງ ຄວາມປະໝາດ ແຕ່ມັນບໍ່ໄດ້ໃຫຍ່ໂຕພໍທີ່ຈະໃຫ້ເປັນເຖິງຂັ້ນ ອາຊະຍາກຳ ທ່ານ James Comey ກ່າວວ່າ ການຢັ່ງຫາງສຽງມະຫາຊົນໄດ້ລະບຸວ່າ ພວກຜູ້ລົງຄະແນນສຽງພົບເຫັນວ່າ ທ່ານນາງ Clintonໄດ້ຮັບຄວາມເຊື່ອຖືຕ່ຳລົງ ຍ້ອນບັນຫາ ກ່ຽວກັບ ອີເມລດັ່ງກ່າວ ແຕ່ໃດໆມາ ທ່ານ Donald Trump ໄດ້ກ່າວປະນາມການຕັດສິນໃຈທີ່ຈະບໍ່ດຳເນີນຄະ ດີທ່ານນາງ Clinton ຕະຫຼອດມາ ແຕ່ທ່ານກໍມີນ້ຳສຽງທີ່ແຕກຕ່າງໄປ ໃນການໂຄສະນາ ຫາສຽງທີ່ລັດ New Hamshire ທ່ານ Donald Trump ໄດ້ກ່າວວ່າ ສ່ວນທ່ານນາງ Clinton ກໍໄດ້ຖະແຫຼງເຖິງບັນຫາດັ່ງກ່າວໃນລັດ Iowa ໃນຕອນແລງ ຂອງວັນສຸກທີ່ຜ່ານມາວ່າ ໃນຂະນະທີ່ພວກສະມາຊິກພັກຣີພັບບລີກັນ ໄດ້ມີຄວາມຍິນດີຕໍ່ການຕັດສິນໃຈຂອງອົງ ການ FBI ນັ້ນ, ແຕ່ຄົນອື່ນໆກໍໄດ້ກ່າວວິຈານຕໍ່ການຕັດສິນໃຈນັ້ນຢູ່, ລວມທັງຜູ້ຊ່ຽວຊານ ດ້ານການເມືອງ ທ່ານ Jason Johnson ຈາກມະຫາວິທະຍາໄລລັດ Morgan ໄດ້ກ່າວ ຜ່ານທາງ Skype ວ່າ ຂ່າວຄວາມຄືບໜ້າຂອງວັນສຸກທີ່ຜ່ານມາ ໄດ້ເສີມອົງປະກອບອັນໃໝ່ໃສ່ຄວາມບໍ່ແນ່ ນອນເຂົ້າໃນການໂຄສະນາຫາສຽງປະທານາທິບໍດີທີ່ຍາວນານ ແລະ ແບ່ງແຍກກັນ ແຕ່ການຢັ່ງຫາງສຽງມະຫາຊົນກໍຍັງສືບຕໍ່ສະແດງໃຫ້ເຫັນວ່າ ທ່ານນາງ Clinton ກຳລັງ ມີຄະແນນນຳໜ້າທ່ານ Trump ທັງໃນທົ່ວປະເທດ ແລະ ໃນຫຼາຍລັດທີ່ທັງສອງພັກມີໂອ ກາດໄດ້ຮັບໄຊຊະນະ ເຊິ່ງມັນຈະເປັນຕົວກຳນົດຜົນທີ່ຈະອອກມາໃນການເລືອກຕັ້ງໃນ ວັນທີ 8 ພະຈິກນີ້ ((NARRATOR)) ((DONALD TRUMP, REPUBLICAN CANDIDATE)) ((NARRATOR)) ((JAMES COMEY, FBI DIRECTOR)) ((NARRATOR)) ((DONALD TRUMP, REPUBLICAN CANDIDATE)) ((NARRATOR)) ((NARRATOR)) ((JASON JOHNSON, MORGAN STATE UNIVERSITY)) ((NARRATOR))